# Γιάννης Γκούρας

### Από τη Βικιπαίδεια, την ελεύθερη εγκυκλοπαίδεια

Ο Γιάννης Γκούρας (1771—1826) ήταν οπλαρχηγός της Στερεάς, γεννημένος στη Γκουρίστα Παρνασσίδας. Αρχικά ανήκε στην ομάδα του αρματολού Πανουργιά και εν συνεχεία του Οδυσσέα Αντρούτσου. Μυήθηκε στη Φιλική Εταιρεία από τον Πανουργιά.

Με την έναρξη της επανάστασης στρατολογεί αγωνιστές. Συμμετείχε στο πλάι του Αντρούτσου στη μάχη στο Χάνι της Γραβιάς, όπου διακρίθηκε για την τόλμη του.

Στη συνέχεια αποχωρίστηκε απ' τον Αντρούτσο και επέστρεψε στον Πανουργιά. Συμμετείχε στη μάχη των Βασιλικών και παρ’ ότι το δικό του σχέδιο δεν έγινε δεκτό, εν τούτοις έπεδειξε μέγιστη μαχητικότητα στο πεδίο της μάχης, αναλαμβάνοντας το κρισιμότερο έργο της αναχαίτισης του κύριου κορμού των τουρκικών δυνάμεων.

Το 1822 διορίζεται φρούραχος της Αθήνας και το 1825 γενικός οπλαρχηγός της Ανατολικής Στερεάς Ελλάδας. Ως φρούραρχος ήταν ιδιαίτερα σκληρός. Κατά τη διάρκεια του εμφυλίου εισέβαλλε στην Πελοπόννησο και συγκρούστηκε με τους πρόκριτους της Κορινθίας, της Αρκαδίας και της Ηλείας. Στις 7 Απριλίου του 1825 συλλαμβάνει τον Οδυσσέα Αντρούτσο, τον φυλακίζει στην Ακρόπολη και, τελικώς, ανθρωποί του τον σκοτώνουν στις 5 Ιουνίου. Σκοτώθηκε κατά την πολιορκία της Ακρόπολης από τον Κιουταχή την 1 Οκτωβρίου 1826.

## [Επεξεργασία] Πηγή

- Φωκίδα Net

Ανακτήθηκε από "http://el.wikipedia.org../../../%CE%B3/%CE%B9/%CE%AC/%CE%93%CE%B9%CE%AC%CE%BD%CE%BD%CE%B7%CF%82_%CE%93%CE%BA%CE%BF%CF%8D%CF%81%CE%B1%CF%82_8b10.html"

Κατηγορίες: Ελληνική Επανάσταση του 1821 | Γεννήσεις το 1771 | Θάνατοι το 1826

##### Views

- Άρθρο
- Συζήτηση
- Τελευταία έκδοση

##### Αναζήτηση

##### Άλλες γλώσσες

- Français